Ügyiratszám: HSZ/1751-1/2020.

Látta:

 **----------------------------**

 Dr. Korpos Szabolcs

 jegyző

**JEGYZŐKÖNYV**

**Hajdúszoboszló Város Önkormányzatának**

*Jogi, Igazgatási és Ügyrendi Bizottsága*

 *2020. január 23-án 1100 órakor kezdődő*

*nyílt üléséről*

**Helye:** Hajdúszoboszló Város Jegyzőjének irodája

**Jelen vannak a csatolt jelenléti ív szerint:**

* **a Jogi, Igazgatási és Ügyrendi****Bizottsági****tagok:** Kanizsay György Béla, Kocsis Róbert, Máté Lajos,
* **Dr. Kovács Gergely alpolgármester,**
* **a Polgármesteri Hivatal részéről jelen vannak:** Dr. Korpos Szabolcs jegyző, Dr. Sléder Tamás aljegyző, Lőrincz László gazdasági irodavezető, Bárdos Ilona pénzügyi irodavezető-helyettes, Szilágyiné Pál Gyöngyi városfejlesztési irodavezető-helyettes,
* **jegyzőkönyvvezető:** Fehér Adrienn

Kanizsay György Béla:

Török Péter Endre lemondása után Polgármester Úr felkért, hogy az ülést vezessem le. Megállapítom, hogy a bizottság határozatképes.

Kanizsay György Béla szavazásra bocsátotta az ülés levezetésére kijelölt személy elfogadását.

A Jogi, Igazgatási és ÜgyrendiBizottság3 igen szavazattal (Kanizsay György Béla, Kocsis Róbert, Máté Lajos) ellenszavazat és tartózkodás nélkül elfogadta a határozati javaslatot.

**1/2020. (I. 23.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága elfogadja, hogy az ülést Kanizsay György Béla vezesse le.**

Felelős: az ülés levezetésére kijelölt képviselő

Határidő: azonnal

Kocsis Róbert:

Amíg nem egészül ki a bizottság, javaslom, hogy válasszunk elnök-helyettest a bizottság sorából. Az alelnöki tisztségre Kanizsay György Béla urat javaslom.

Dr. Korpos Szabolcs:

Az építéshatósági feladatok átadásával kapcsolatos megállapodásról szóló és az alapszabály és társulási megállapodás módosítás elfogadásáról szóló sürgősségi előterjesztéseket napirendre kellene venni.

Kanizsay György Béla szavazásra bocsátotta a Jogi, Igazgatási és ÜgyrendiBizottság alelnöki tisztségének betöltésére tett javaslatot, az építéshatósági feladatok átadásával kapcsolatos megállapodásról szóló és az alapszabály és társulási megállapodás módosítás elfogadásáról szóló sürgősségi előterjesztések napirendre vételét.

A Jogi, Igazgatási és ÜgyrendiBizottság3 igen szavazattal (Kanizsay György Béla, Kocsis Róbert, Máté Lajos) ellenszavazat és tartózkodás nélkül elfogadta Jogi, Igazgatási és ÜgyrendiBizottság alelnöki tisztségének betöltésére tett javaslat napirendre vételét (a döntéshozatalban 3 fő vett részt).

**2/2020. (I. 23.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága elfogadta a Jogi, Igazgatási és ÜgyrendiBizottság alelnöki tisztségének betöltésére tett javaslat napirendre vételét.**

Felelős: az ülés levezetésére kijelölt képviselő

Határidő: azonnal

A Jogi, Igazgatási és ÜgyrendiBizottság3 igen szavazattal (Kanizsay György Béla, Kocsis Róbert, Máté Lajos) ellenszavazat és tartózkodás nélkül elfogadta az építéshatósági feladatok átadásával kapcsolatos megállapodásról szóló előterjesztés napirendre vételét. (a döntéshozatalban 3 fő vett részt).

**3/2020. (I. 23.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága elfogadta az építéshatósági feladatok átadásával kapcsolatos megállapodásról szóló előterjesztés napirendre vételét.**

Felelős: az ülés levezetésére kijelölt képviselő

Határidő: azonnal

A Jogi, Igazgatási és ÜgyrendiBizottság3 igen szavazattal (Kanizsay György Béla, Kocsis Róbert, Máté Lajos) ellenszavazat és tartózkodás nélkül elfogadta az alapszabály és társulási megállapodás módosítás elfogadásáról szóló előterjesztés napirendre vételét. (a döntéshozatalban 3 fő vett részt).

**4/2020. (I. 23.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága elfogadta az alapszabály és társulási megállapodás módosítás elfogadásáról szóló előterjesztés napirendre vételét.**

Felelős: az ülés levezetésére kijelölt képviselő

Határidő: azonnal

Kanizsay György Béla szavazásra bocsátotta az így kialakult napirendet.

A Jogi, Igazgatási és ÜgyrendiBizottság3 igen szavazattal (Kanizsay György Béla, Kocsis Róbert, Máté Lajos) ellenszavazat és tartózkodás nélkül elfogadta a napirendet. (a döntéshozatalban 3 fő vett részt).

**5/2020. (I. 23.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága elfogadta a napirendi javaslatokat.**

Felelős: az ülés levezetésére kijelölt képviselő

Határidő: azonnal

**Napirend**

1. Javaslat a Jogi, Igazgatási és ÜgyrendiBizottság alelnöki tisztségének betöltésére

Előadó: Kocsis Róbert

1. Javaslat Hajdúszoboszló város 2020. évi költségvetésére. (1. számú testületi előterjesztés)

Előadó: polgármester

1. Előterjesztés Hajdúszoboszló Város Önkormányzata közbeszerzési és beszerzési szabályzatainak újraalkotására. (2. számú testületi előterjesztés)

Előadó: aljegyző

1. Előterjesztés a helyi nemzetiségi önkormányzatokkal kötött együttműködési megállapodásokról. (3. számú testületi előterjesztés)

Előadó: jegyző

1. Előterjesztés rendeletek módosításáról (közterület-használat, fizető parkolási rendszer). (10. számú testületi előterjesztés)

Előadó: városfejlesztési irodavezető-helyettes

1. Előterjesztés az építéshatósági feladatok átadásával kapcsolatos megállapodásról

Előadó: jegyző

1. Előterjesztés az alapszabály és társulási megállapodás módosítás elfogadásáról

Előadó: városfejlesztési irodavezető-helyettes

Tájékoztatók, bejelentések

1. **napirend**

***Javaslat a Jogi, Igazgatási és Ügyrendi Bizottság alelnöki tisztségének betöltésére***

Kanizsay György Béla:

Amíg az időközi választások le nem zajlanak, addig az elnök-helyettes vezeti le az üléseket.

Kanizsay György Béla szavazásra bocsátotta Kocsis Róbert javaslatát.

A Jogi, Igazgatási és ÜgyrendiBizottság3 igen szavazattal (Kanizsay György Béla, Kocsis Róbert, Máté Lajos) ellenszavazat és tartózkodás nélkül elfogadta a határozati javaslatot. A döntéshozatalban 3 fő vett részt, és – a határozati javaslatban foglaltak alapján - a következő határozatot hozta:

**6/2020. (I. 23.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága elfogadja, hogy a bizottság elnök-helyettesi tisztséget Kanizsay György Béla töltse be.**

Felelős: bizottsági elnök-helyettes

Határidő: azonnal

1. **napirend**

***Javaslat Hajdúszoboszló város 2020. évi költségvetésére.***

Lőrincz László:

A Pénzügyi és Gazdasági Bizottságon elhangzott két módosító javaslatot az előterjesztő elfogadta. A városüzemeltetés táblán a külterületi utakra tervezett összeghez 2 millió Ft plusz összeg kerülne a 9. számú melléklet 44/ÖK soráról. Ennek indoka, hogy a külterületi utak felújítására van pályázati pénz is és az időjárás eléggé megviselte az állapotukat. Az egyéb kiadások 4/F sorában a 23 millió Ft a költségvetés általános tartalékából plusz 6 millió Ft-al emelkedne, mely a TAO önrészhez való pályázat miatt kerülne beépítésre.

Egyéb kérdés, hozzászólás hiányában az elnök-helyettes szavazásra bocsátotta a határozati javaslatot.

A Jogi, Igazgatási és ÜgyrendiBizottság3 igen szavazattal (Kanizsay György Béla, Kocsis Róbert, Máté Lajos) ellenszavazat és tartózkodás nélkül elfogadta a határozati javaslatot. A döntéshozatalban 3 fő vett részt, és - az előterjesztésben foglaltak alapján - a következő határozatot hozta:

**7/2020. (I. 23.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek a Hajdúszoboszló város 2020. évi költségvetésének elfogadását.**

Felelős: bizottsági elnök-helyettes

Határidő: 2020. január 23.

1. **napirend**

***Előterjesztés Hajdúszoboszló Város Önkormányzata közbeszerzési és beszerzési szabályzatainak újraalkotására***

Dr. Sléder Tamás:

A szabályzat 17. §-a átalakulna 1. bekezdéssé és 2. számú bekezdés kerülne csatolásra a következő szöveggel: „Jelen szabályzat elfogadásával egyidejűleg a 15/2013. (II. 21.) képviselő-testületi határozattal elfogadott korábbi beszerzési szabályzat hatályát veszti.”

Egyéb kérdés, hozzászólás hiányában az elnök-helyettes szavazásra bocsátotta a határozati javaslatot.

A Jogi, Igazgatási és ÜgyrendiBizottság3 igen szavazattal (Kanizsay György Béla, Kocsis Róbert, Máté Lajos) ellenszavazat és tartózkodás nélkül elfogadta a határozati javaslatot. A döntéshozatalban 3 fő vett részt, és - az előterjesztésben és a kiegészítésben foglaltak alapján - a következő határozatot hozta:

**8/2020. (I. 23.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek a Hajdúszoboszló Város Önkormányzata közbeszerzési és beszerzési szabályzatai elfogadását az alábbi kiegészítéssel:**

**A beszerzési szabályzat 17. §-a átalakul 1. bekezdéssé és egy 2. számú bekezdés kerül csatolásra a következő szöveggel: „Jelen szabályzat elfogadásával egyidejűleg a 15/2013. (II. 21.) képviselő-testületi határozattal elfogadott korábbi beszerzési szabályzat hatályát veszti.”**

Felelős: bizottsági elnök-helyettes

Határidő: 2020. január 23.

1. **napirend**

***Előterjesztés a helyi nemzetiségi önkormányzatokkal kötött együttműködési megállapodásokról***

Egyéb kérdés, hozzászólás hiányában az elnök-helyettes szavazásra bocsátotta a határozati javaslatot.

A Jogi, Igazgatási és ÜgyrendiBizottság4 igen szavazattal (Kanizsay György Béla, Kocsis Róbert, Máté Lajos) ellenszavazat és tartózkodás nélkül elfogadta a határozati javaslatot. A döntéshozatalban 3 fő vett részt, és - az előterjesztésben foglaltak alapján - a következő határozatot hozta:

**9/2020. (I. 23.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek, hogy hagyja jóvá a Hajdúszoboszlói Roma Nemzetiségi Önkormányzattal, valamint Hajdúszoboszlói Német Nemzetiségi Önkormányzattal kötött együttműködési megállapodásokat az előterjesztés melléklete szerinti formában.**

Felelős: bizottsági elnök-helyettes

Határidő: 2020. január 23.

1. **napirend**

***Előterjesztés rendeletek módosításáról***

Egyéb kérdés, hozzászólás hiányában az elnök-helyettes szavazásra bocsátotta a határozati javaslatot.

A Jogi, Igazgatási és ÜgyrendiBizottság3 igen szavazattal (Kanizsay György Béla, Kocsis Róbert, Máté Lajos) ellenszavazat és tartózkodás nélkül elfogadta a határozati javaslatot. A döntéshozatalban 3 fő vett részt, és - az előterjesztésben foglaltak alapján - a következő határozatot hozta:

**10/2020. (I. 23.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek a közterület-használat, közterület-hasznosítás helyi szabályairól szóló 12/2019. (IV. 25.) számú rendelet módosításáról szóló rendelet tervezet elfogadását.**

Felelős: bizottsági elnök-helyettes

Határidő: 2020. január 23.

1. **napirend**

***Előterjesztés az építéshatósági feladatok átadásával kapcsolatos megállapodásról***

Dr. Korpos Szabolcs összefoglalta az előterjesztésben foglaltakat.

Dr. Korpos Szabolcs:

*Kocsis Róbert* kérdésére válaszolva: A „C” épület közös használatú két fő befogadására alkalmas földszinti irodája kerül átadásra.

*Kanizsay György Béla* kérdésére válaszolva: A maradék feladatok átkerülnek. Jegyzői hatáskörben maradnak a kisebb jelentőségű szakhatósági állásfoglalások (pl. kútügyi engedélyek), településképi feladatok, polgármesteri hatáskörű építési feladatok.

Egyéb kérdés, hozzászólás hiányában az elnök-helyettes szavazásra bocsátotta a határozati javaslatot.

A Jogi, Igazgatási és ÜgyrendiBizottság3 igen szavazattal (Kanizsay György Béla, Kocsis Róbert, Máté Lajos) ellenszavazat és tartózkodás nélkül elfogadta a határozati javaslatot. A döntéshozatalban 3 fő vett részt, és - az előterjesztésben foglaltak alapján - a következő határozatot hozta:

**11/2020. (I. 23.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek az előterjesztésben foglalt tájékoztató tudomásul vételét és a polgármester felhatalmazását a szükséges dokumentumok aláírására.**

Felelős: bizottsági elnök-helyettes

Határidő: 2020. január 23.

1. **napirend**

***Előterjesztés az alapszabály és társulási megállapodás módosítás elfogadásáról***

Szilágyiné Pál Gyöngyi:

A múlt őszi választások eredménye miatt válik elsősorban szükségessé ezeknek a dokumentumoknak a módosítása. A Víziközmű Szolgáltató és a DAHUT mindemellett évente felülvizsgálja a lakosságszámot, melynek arányában változtatják meg a szavazati arányt, illetve a tagdíj mértékét.

Dr. Kovács Gergely:

A közgyűlésen elhangzott, hogy újabb alapszabály módosításra is sor fog kerülni. Komoly aggály volt a felügyelő bizottság létszámával kapcsolatban. A 2009-es jogszabály szerint a köztulajdonban álló gazdasági társaságok hatékonyabbá tétele érdekében 3 tagú felügyelőbizottságokra van szükség. Az volt a megállapodás, hogy minden részvényes önkormányzatnak lehetőleg a polgármestere, vagy az általa delegált személy legyen ott a felügyelő bizottságban, vagy az igazgatóságban. Volt olyan település, ahol polgármesterváltás volt.

Egyéb kérdés, hozzászólás hiányában az elnök-helyettes szavazásra bocsátotta a határozati javaslatot.

A Jogi, Igazgatási és ÜgyrendiBizottság3 igen szavazattal (Kanizsay György Béla, Kocsis Róbert, Máté Lajos) ellenszavazat és tartózkodás nélkül elfogadta a határozati javaslatot. A döntéshozatalban 3 fő vett részt, és - az előterjesztésben foglaltak alapján - a következő határozatot hozta:

**12/2020. (I. 23.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek**

1. **a Hajdúkerületi és Bihari Viziközmű Szolgáltató Zrt. által előkészített, előterjesztéshez csatolt módosított alapszabály elfogadását.**
2. **a Debreceni Agglomeráció Hulladékgazdálkodási Társulás által előkészített, előterjesztéshez csatolt Módosító okirat és a Társulási Megállapodás egységes szerkezetbe foglalt dokumentumának elfogadását.**
3. **hogy a Polgármestert felhatalmazza a dokumentumok aláírására.**

Felelős: bizottsági elnök-helyettes

Határidő: 2020. január 23.

Egyéb kérdés, hozzászólás hiányában az elnök-helyettes 1115 órakor az ülést bezárta.

A Jogi, Igazgatási és ÜgyrendiBizottságáltal tárgyalt képviselő-testületi előterjesztések a képviselő-testület 2020. január 23.-i üléséről készített jegyzőkönyv mellékletét képezik.

**K.m.f**

 **Kanizsay György Béla Kocsis Róbert**

 ***bizottsági elnök -helyettes*  *bizottsági tag***

**Fehér Adrienn**

 ***jegyzőkönyvvezető***